Ved arvedelingen etter farens død i 1622 arvet han området omkring Glücksborg i Angel samt en rekke områder i Sundeved. Som sin far var han en ivrig godssamler som hele tiden arbeidet for å utvide besittelsene ved å oppkjøpe nye gods. Da storebroren hertug Hans Adolf døde i 1624, arvet han byen Ærøskøbing og en rekke gods på Ærø. Han skal ha vært en streng godseier som ble innvolvert i flere rettsstridigheter med brødrene.